ฆาบิเอร์ เอร์นันเดซ
เอร์นันเดซ เกิดที่เมืองกวาดาลาฮารา รัฐฮาลิสโก เขาเริ่มเล่นในลีกสันทนาการเมื่อเขาอายุ 7 ปี พ่อของเขาชื่อ ฆาบิเอร์ เอร์นันเดซ กูติเอร์เรซ ซึ่งเป็นนักฟุตบอลทีมชาติเม็กซิโกตำแหน่งกองหน้าตัวเป้า พ่อของเขาพูดว่า เขาไม่คิดว่าลูกชายของเขาจะสามารถเล่นในระดับอาชีพได้ เอร์นันเดซได้ร่วมสโมสรเซเดกวาดาลาฮารา เมื่ออายุ 9 ปี โดยเซ็นสัญญาระดับอาชีพเมื่อเขาอายุ 15 ปี ในปี ค.ศ. 2005 เขาร่วมลงแข่งฟุตบอลโลกเยาวชนอายุไม่เกิน 17 ปี แต่เขาเกิดบาดเจ็บ ไม่ได้ลงเล่นในฐานะทีมผู้ชนะเลิศ
วินเชนโซ มอนเตลลา
มอนเตลลาเริ่มเล่นฟุตบอลอาชีพครั้งแรกกับทีม เอ็มโปลี ก่อนที่จะย้ายไปร่วมทีม เจนัว หลังจากนั้นย้ายไปร่วมทัพ ซามพ์โดเรีย ทีมร่วมเมือง
และสามารถแจ้งเกิดในการลงเล่น เซเรียอา ได้อย่างสวยงาม ด้วยการทำไป 22 ประตูในฤดูกาล 1996-1997 ก่อนจะย้ายทีมมาอยู่กับ โรม่า และมีส่วนช่วยให้ต้นสังกัดคว้าแชมป์สคูเด็ตโต้ได้สำเร็จในฤดูกาล 2000-01 ในช่วงปลายอาชีพนักเตะ มอนเตลล่า เคยถูก ซามพ์โดเรีย ทีมเก่าของเขา และ ฟูแล่ม ในอังกฤษ ยืมตัวไปเล่น ก่อนที่เขาจะตัดสินใจเลิกเล่นเมื่อจบฤดูกาล 2008-09 โดยเปลี่ยนงานไปเป็นหนึ่งในโค้ชทีมเยาวชนแทน โดยรับหน้าที่ดูแลทีมอายุต่ำกว่า 16 ปี ของโรม่า และเมื่อวันที่ 21 กุมภาพันธ์ ค.ศ. 2011 มอนเตลล่า ได้รับการแต่งตั้งให้เป็นเทรนเนอร์ชั่วคราวของ โรม่า คุมทีมชุดใหญ่ หลังจากการลาออกของ เคลาดิโอ รานิเอรี จนจบฤดูกาล 2010-11 และต่อมามอนเตลล่าได้ไปคุม คาทาเนีย ในฤดูกาล 2011-12 โดยทำผลงานนำทีมจบอันดับ 11 ของ เซเรียอา และ ได้ย้ายมาคุมทีม สโมสรฟุตบอลฟีออเรนตีนา สโมสรฟุตบอลใน เซเรียอา